WiripediA 


An Pheirsis 


Ón Vicipéid, an chiclipéid shaor. 

Is í an Pheirsis an ceann is tábhachtaí de na teangacha 
Iaránacha, a bhaineann leis an gcrann ginealais Ind- 
Eorpach. Teanga oifigiúil is ea an Pheirsis san Iaráin, 
áit a dtugtar fársí uirthi, agus san Afganastáin, áit a 
dtugtar darí uirthi. I dtréimhse na hlmpireachta 
Mogalaí, bhí an Pheirsis ina teanga oifigiúil san India 
féin, agus fanann cuid mhaith daoine á foghlaim mar 
theanga iasachta san India agus sa Phacastáin sa lá atá 
inniu ann. Tá teangacha nua-aimseartha na dtíortha seo 
breac le hiasachtaí Peirsise freisin. 

Inniu, tá an Pheirsis ó dhúchas ag 61 mhilliún duine, 
agus oiread eile in ann í a labhairt mar theanga 
choimhthíoch. Cé gurb í an Phaistis an teanga náisiúnta 
san Afganastáin, is í an Pheirsis is mó a labhraítear 
ansin mar fhrancbhéarla i gcumarsáid idir na 
treibheacha éagsúla, agus tá an Pheirsis níos tábhachtaí 
mar theanga liteartha agus chultúrtha, ós rud é nach 
bhfuil mórán saothrú ná caighdeánú déanta ar an 
bPaistis. 


An tSean-Pheirsis 

Téann stair na Peirsise siar a fhad leis an tséú haois 
roimh bhreith Chríost. Is í an inscríbhinn Peirsise is 
sine dá bhfuil ann ná an ceann ar thángthas air i 
mBehistun in aice le Rermanshah in Iarthar na hlaráine, agus baint aige leis an Rí Darius a hAon, a bhí beo 
sna blianta 522-486 RC. Bhaintí úsáid as na litreacha dingchruthacha leis an tSean-Pheirsis a scríobh, agus 


Clár ábhair 

Stair na Peirsise 

An tSean-Pheirsis 
An Mheán-Pheirsis 
An Nua-Pheirsis 

Stair na Peirsise 


Peirsis 

((/Vlí (fársQ) 

Á labhairt: 

An laráin (An Pheirs), An 
Afganastáin, An 
Táidsíceastáin agus 
tíortha ina dtimpeall. 

Réigiún: 

Meán-Oirthear. 

Cainteoirí san lomlán: 

61 miliúin ó chliabhán. 
110 miliúin in iomlán 

Rang: 

19 

Líne ghinealaigh: 

Ind-Eorpais 

Ind-laránach 
laránach 
laránach Thiar 

laránach Thiar 

Theas 

Peirsis 

Stádas Oifigiúil 

Teanga Oifigiúil: 

na hlaráine, na 
hAfganastáine, na 
Táidsíceastáine. 

Foras Pleanála Teanga: 

Acadamh na Teanga 
agus na Litríochta Peirsí 
Acadamh Eolaíochtaí na 
hAfganastáine. 

Cóid teangeolaíocha 

ISO 639-1 

per 

ISO 639-2 

fa 

SIL 

fas, prs, pes, tgk, aiq, 
bhh, deh, drw, haz, jpr, 
agus phv. 

ISO 639-3 

fas (http://www.sil.or 
g/iso639-3/documentati 
on.asp?id=fas) 

(cód ginearálta) 

Amharc ar: Teanga 

- Liosta Teangacha 






bhí gramadach na teanga i bhfad ní ba chasta ná inniu. Nó bhí ocht dtuiseal agus trí inscne (baininscne, 
firinscne agus insce neodrach) sa teanga san am - níl a dhath fágtha de na catagóirí gramadúla seo i bPeirsis 
an lae inniu. 


An Mheán-Pheirsis 

Níor tosaíodh ag scríobh Meán-Pheirsise ach sa tríú haois AD, cé gur léir go raibh sí á labhairt i bhfad 
roimhe sin. Dealraíonn sé gur thosaigh an tSean-Pheirsis ag claochlú go Meán-Pheirsis sé chéad bliain 
roimhe sin. Is í an difríocht is suntasaí eatarthu ná go raibh na tuisil agus na hinscní gramadúla imithe sa 
Mheán-Pheirsis. D'fhéadfá a rá go raibh an Mheán-Pheirsis sách cosúil leis an Nua-Pheirsis ó thaobh na 
gramadaí de, ach ní raibh na hlaránaigh iompaithe chun an Ioslaim go fóill, agus mar sin, ní raibh an stór 
focal breac le hiasachtaí Araibise, mar atá sé inniu. Tá saineolaithe áirithe den tuairim freisin nach raibh an 
Nua-Pheirsis bunaithe ar na canúintí céanna agus an Mheán-Pheirsis. 


An Nua-Pheirsis 

Sa tseachtú haois AD, d'fhorghabh na hArabaigh an Iaráin, agus tháinig deireadh le saothrú na Meán- 
Pheirsise mar theanga liteartha. De réir a chéile, áfach, d'fhás an Nua-Pheirsis anuas mar chaighdeán nua. Sa 
naoú haois AD, bhí sí á saothrú mar theanga ardchultúrtha cheana féin, agus i rith na gcéadta bliain chuaigh 
sí in úsáid ón Tuirc go dtí an India mar theanga litríochta agus filíochta. Na Sasanaigh féin, agus iad ag 
forghabháil na hlndia, bhí siad sásta i dtús báire úsáid a bhaint as an bPeirsis mar theanga oifigiúil 
riaracháin. 

Inniu féin glactar leis go bhfuil an Pheirsis ar ceann de na teangacha is mó cultúir agus litríochta i 
sibhialtacht an Ioslaim. Scríbhneoirí tábhachtacha nua-aimseartha iad an t-úrscéalaí Sadeq Hedayat (1903- 
1951), an file mná Forough Farokhzad (1935-1967), an file Sohrab Sepehri (1928-1980), mar shampla. 


Is síol é an t-alt seo. Cuir leis (https://ga.wikipedia.Org/w/index.php7ti 
tle=An_Pheirsis&action-edit), chun cuidiú leis an Vicipéid. 

Má tá alt níos forbartha le fáil i dteanga eile, is féidir leat aistriúchán 
Gaeilge a dhéanamh. 

